DITTO ดีดกลับ 4% โบรกแนะ “ซื้อ” เป้า 55 บาท มองบวกคว้างาน “สวนสัตว์คลอง 6”
DITTO เด้งกลับเกือบ 4% โบรกชูเป้า 55 บาท ชี้รับงาน “สวนสัตว์คลอง 6” กับองค์การสวนสัตว์แห่งประเทศไทย หนุนบริษัทรับรู้รายได้เพิ่ม
DITTO เด้งกลับเกือบ 4% โบรกชูเป้า 55 บาท ชี้รับงาน “สวนสัตว์คลอง 6” กับองค์การสวนสัตว์แห่งประเทศไทย หนุนบริษัทรับรู้รายได้เพิ่ม
26 เม.ย. 2566

ผู้สื่อข่าวรายงานว่า วันนี้ (26 เม.ย.66) ราคาหุ้น บริษัท ดิทโต้ (ประเทศไทย) จำกัด (มหาชน) หรือ DITTO ณ เวลา 15:47 น. อยู่ที่ระดับ 27.75 บาท บวก 1 บาท หรือ 3.74% สูงสุดที่ระดับ 28 บาท ต่ำสุดที่ระดับ 25.25 บาท ด้วยมูลค่าการซื้อขาย 70.85 ล้านบาท

ด้าน บล.ดาโอ (ประเทศไทย) ระบุในบทวิเคราะห์ แนะนำ “ซื้อ” ราคาเป้าหมาย 55 บาท โดยมีมุมมองเป็นบวก กรณีเข้าลงนามสัญญาโครงการ สวนสัตว์คลองหก จังหวัดปทุมธานี ระยะที่ 1 ร่วมกับพันธมิตร มูลค่าก่อสร้าง 5.3 พันล้านบาท กับองค์การสวนสัตว์แห่งประเทศไทย กระทรวงทรัพยากรธรรมชาติและสิ่งแวดล้อม โดยมีระยะเวลาก่อสร้าง 900 วัน
ทั้งนี้ หากอิง net margin ที่ 10% จะช่วยให้บริษัทรับรู้กำไรในปี 66-67 ราว 64 ล้านบาท และ 127 ล้านบาท ตามลำดับ และมีโอกาสสร้าง upside ให้กับประมาณการปี 66-67 ของฝ่ายวิจัยราว 16%-26% และเนื่องจากเป็นโครงการขนาดใหญ่และมีโอกาสสูงที่จะไม่เป็นรายได้ประจำทำให้การใช้ DCF valuation ประเมินมูลค่าต่อหุ้นเพิ่มราว 0.42 บาท/หุ้น โดยยังคงคำแนะนำ “ซื้อ” ราคาเป้าหมาย 55.00 บาท